கேள்வி: திலானி ஏக்கநாயக்க பற்றி தகவல் சொல்.
பதில்: திலானி அசோகமாலா ஏக்கநாயக்க (''Dilhani Ashokamala Ekanayake'', (; பிறப்பு;மார்ச் 4, 1970) இலங்கையைச் சேர்ந்த விருதுபெற்ற திரைப்பட நடிகையும் தொலைக்காட்சி நாடக நடிகையும் ஆவார். பாலிவுட் படங்களின் கடுமையான போட்டி மற்றும் தொலைக்காட்சி நிகழ்ச்சிகளின் எழுச்சி ஆகியவற்றால் சிங்களத் திரைப்படத்துறை கடுமையான சரிவைச் சந்தித்த போதும், சிங்களத் திரையுலகில் தனக்கென ஓரிடத்தைத் தக்கவைத்த நடிகைகளுள் ஏகநாயக ஒருவராவார். இவர் இலங்கையின் ஸ்ரீதேவி என அறியப்படுகிறார்.
கேள்வி: திலானி ஏக்கநாயக்க - குடும்பம் என்பது என்ன?
பதில்: ஏக்கநாயக்க இலங்கையின் கொழும்பிலுள்ள ''புனித கிளாரே'' பெண்கள் பள்ளியில் படித்தார். இவர் பாடகர் ஜெ. ஏ. மில்டன் என்பவரின் மகனான நடிகர் பிரியங்கரா பெரேரா என்பவரை திருமணம் செய்துகொண்டார். இவருடைய மகன் தில்மின் பெரேரா ஆவார்.
கேள்வி: திலானி ஏக்கநாயக்க - தொலைக்காட்சி நடிப்பு பற்றி நீங்கள் என்ன அறிந்துள்ளீர்கள்?
பதில்: திரைப்படங்களில் நடித்துக்கொண்டிருக்கும் பொழுதே இவர் தொலைக்காட்சி நாடகங்களிலும் தனது நடிப்பை வெளிப்படுத்தி தொலைக்காட்சி நட்சத்திரமாகவும் விளங்கினார். மாயா ரங்கா, சுவர்ன கிங்கிணி, மீதுமா ஆகிய தொலைக்காட்சி நாடகங்களில் தனித்துவமான இவரது நடிப்பு அனைவராலும் பேசப்பட்டது. இலங்கையின் திரை நட்சத்திர விழாவான ''ரிடீ ரேயாக்'' என்ற விழாவில் இவர் முக்கிய கதாபாத்திரமேற்று நடித்தார். இந்நிகழ்ச்சி இலங்கையில் ஆண்டுக்கொருமுறை நிகழும் புகழ்பெற்ற நிகழ்ச்சியாகும். ரன்வீரு ரியல் ஸ்டார், மெகாஸ்டார், ஆகிய நிகழ்ச்சிகளில் நடுவராக இருந்தார். தற்பொழுது ''தவாலா தூவீலி'', ''தேவியா சுகாலா'' ஆகிய தொலைக்காட்சி நாடகங்களில் நடித்து வருகிறார். இவர் லக்ஸ் சோப்பின் விளம்பரத் தூதுவர் ஆவார்.